**

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ

ΔΗΜΟΣ ΠΑΙΑΝΙΑΣ

ΔΙΕΥΘΥΝΣΗ ΠΡΟΣΧΟΛΙΚΗΣ ΑΓΩΓΗΣ

**Τα Δικαιολογητικά Εγγραφής Βρεφών & Νηπίων στους Παιδικούς και Βρεφονηπιακούς Σταθμούς της Διεύθυνσης Προσχολικής Αγωγής του Δ. Παιανίας για το σχολικό Έτος 2025-2026 έχουν ως εξής:**

1) Πιστοποιητικό Οικογενειακής Κατάστασης από το Δήμο (τελευταίου τριμήνου), σε περίπτωση ύπαρξης συμφώνου συμβίωσης απαιτείται η προσκόμισή του, για τους αλλοδαπούς το πιστοποιητικό να συνοδεύεται με επίσημη μετάφραση στην ελληνική γλώσσα.

2) Βεβαιώσεις εργασίας και των δύο γονέων :

α)Ιδιωτικός τομέας

- Βεβαίωση μισθοδοσίας από τον εργοδότη

β)Δημόσιος τομέας

- τελευταία μισθοδοσία

γ)Ελεύθεροι επαγγελματίες

- ειδοποίηση τελευταίας πληρωμής για ασφαλιστικές εισφορές ΕΦΚΑ ή έκδοση

έναρξης δραστηριότητας από την ΑΑΔΕ(ακολουθώντας το σχετικό σύνδεσμο που θα βρείτε στις οδηγίες

συμπλήρωσης του δικαιολογητικού κατά την ανάρτηση του)

δ)Πρόσφατη Πρόσληψη:

- αναγγελία πρόσληψης από το σύστημα ΕΡΓΑΝΗ (Ε3) (ακολουθώντας το σχετικό σύνδεσμο που θα

βρείτε στις οδηγίες συμπλήρωσης του δικαιολογητικού κατά την ανάρτησή του)

ε)Για άνεργους:

- κάρτα ανεργίας σε ισχύ.

ζ)Για γονείς συνταξιούχους απαιτείται συνταξιοδοτική πράξη

η)Για αυτοαπασχολούμενους στον πρωτογενή τομέα, απαιτείται βεβαίωση εγγραφής στο Μητρώο αγροτικών εκμεταλλεύσεων ή βεβαίωση ασφάλισης από τον Ο.Γ.Α.

Υπεύθυνες δηλώσεις εργασίας δε γίνονται δεκτές .

3)Φωτοτυπία του πρόσφατου εκκαθαριστικού σημειώματος της εφορίας του τρέχοντος έτους 2025

(Οικονομικό έτος 2024), και των δύο γονέων, σε περίπτωση ξεχωριστής δήλωσης. Σε περίπτωση που δεν καταθέσετε το εκκαθαριστικό στην περίοδο των εγγραφών να συμπληρώσετε και να καταθέσετε Υπεύθυνη Δήλωση περί προσκόμισής του μέχρι την 1η Σεπτεμβρίου 2025, σε διαφορετική περίπτωση θα απορρίπτεται η Αίτησή σας.

Εκκαθαριστικό σημείωμα οποιουδήποτε άλλου έτους δεν γίνεται αποδεκτό και συνιστά λόγο απόρριψης της αίτησης. Για όσους δεν υποχρεούνται σε Δήλωση Φορολογίας Εισοδήματος, είναι απαραίτητη η προσκόμιση βεβαίωση απαλλαγής από τη Δ.Ο.Υ.

4) Πιστοποιητικό Υγείας του παιδιού (επισυναπτόμενο έντυπο της Δ/νσης Προσχολικής Αγωγής)

συμπληρωμένο και υπογεγραμμένο από τον Παιδίατρο .

5) Βιβλιάριο Υγείας του παιδιού :

- Φωτοαντίγραφο πρώτης σελίδας του Βιβλιαρίου όπου αναγράφονται τα στοιχεία του παιδιού

και

- Φωτοαντίγραφο των σελίδων με τα εμβόλια του παιδιού όπως προβλέπονται από το Εθνικό

Πρόγραμμα Εμβολιασμού.

6) Δημόσιο έγγραφο που να πιστοποιεί ότι είστε Δημότης ή Κάτοικος του Δήμου :

- (Δ.Ε.Η. – ΥΔΡΕΥΣΗ ) (δεν γίνονται δεκτά έγγραφα κινητής/σταθερής

τηλεφωνίας) ή

- ΜΙΣΘΩΤΗΡΙΟ (ακολουθώντας το σχετικό σύνδεσμο που θα βρείτε στις οδηγίες συμπλήρωσης

του δικαιολογητικού κατά την ανάρτησή του) ή

- Πιστοποιητικό Οικογενειακής Κατάστασης όπου αναγράφεται ότι είστε Δημότης ή

- Αντίγραφο φορολογικής δήλωσης (Ε1) όπου αναγράφεται η Δ/νση κατοικίας. Η φιλοξενία δεν

αποτελεί αποδεικτικό μόνιμης κατοικίας ή

- Βεβαίωση μόνιμης κατοικίας από το Δήμο.

7) Συμπλήρωση Υπεύθυνης Δήλωσης του Ν.1599/1986 (επισυναπτόμενο έντυπο της Δ/νσης Προσχολικής Αγωγής), αποδοχής των βασικών κανόνων λειτουργίας Βρεφονηπιακών Σταθμών, κ.λ.π..

Η Υπηρεσία μπορεί να ζητήσει οποιοδήποτε άλλο νόμιμο δικαιολογητικό κρίνει απαραίτητο, κατά

περίπτωση.

ΠΡΟΓΡΑΜΜΑ ΕΣΠΑ

ΕΝΗΜΕΡΩΝΟΥΜΕ ΟΤΙ ΟΙ ΒΡΕΦΟΝΗΠΙΑΚΟΙ & ΠΑΙΔΙΚΟΙ ΣΤΑΘΜΟΙ ΤΟΥ ΦΟΡΕΑ ΕΙΝΑΙ ΕΝΤΑΓΜΕΝΟΙ ΣΤΟ ΠΡΟΓΡΑΜΜΑ ΕΣΠΑ.ΕΠΟΜΕΝΩΣ ΕΚΤΟΣ ΑΠΟ ΤΗΝ ΗΛΕΚΤΡΟΝΙΚΗ ΑΙΤΗΣΗ ΣΤΗΝ ΔΙΕΥΘΥΝΣΗ ΠΡΟΣΧΟΛΙΚΗΣ ΑΓΩΓΗΣ Δ. ΠΑΙΑΝΙΑΣ ΟΙ ΓΟΝΕΙΣ ΑΠΑΙΤΕΙΤΑΙ ΝΑ ΥΠΟΒΑΛΛΟΥΝ ΔΙΚΑΙΟΛΟΓΗΤΙΚΑ ΕΓΓΡΑΦΗΣ ΤΩΝ ΒΡΕΦΩΝ & ΝΗΠΙΩΝ ΚΑΙ ΜΕΣΩ ΤΟΥ ΠΡΟΓΡΑΜΜΑΤΟΣ ΕΣΠΑ ΠΡΟΚΕΙΜΕΝΟΥ ΝΑ ΛΑΒΟΥΝ VOUCHER ΤΟ ΟΠΟΙΟ ΤΟΥΣ ΕΞΑΣΦΑΛΙΖΕΙ ΤΗ ΔΩΡΕΑΝ ΦΟΙΤΗΣΗ ΤΩΝ ΠΑΙΔΙΩΝ ΤΟΥΣ. ΣΕ ΠΕΡΙΠΤΩΣΗ ΠΟΥ ΚΑΠΟΙΟΣ ΔΙΚΑΙΟΥΤΑΙ VOUCHER ΚΑΙ ΔΕΝ ΥΠΟΒΑΛΛΕΙ ΑΙΤΗΣΗ ΣΤΟ ΠΡΟΓΡΑΜΜΑ ΕΣΠΑ , ΘΑ ΠΛΗΡΩΝΕΙ ΤΑ ΤΡΟΦΕΙΑ ΠΟΥ ΑΝΑΛΟΓΟΥΝ ΣΤΟΥΣ ΔΙΚΑΙΟΥΧΟΥΣ ΕΣΠΑ ΠΟΥ ΔΕΝ ΥΠΕΒΑΛΛΑΝ ΑΙΤΗΣΗ.ΑΝΑΦΟΡΙΚΑ ΜΕ ΤΑ ΔΙΚΑΟΛΟΓΗΤΙΚΑ,ΤΗΝ ΥΠΟΒΟΛΗ ΑΙΤΗΣΕΩΝ ΚΑΙ ΤΙΣ ΗΜΕΡΟΜΗΝΙΕΣ ΥΠΟΒΟΛΗΣ ΣΤΟ ΠΡΟΓΡΑΜΜΑ ΕΣΠΑ, ΠΑΡΑΚΑΛΟΥΜΕ ΝΑ ΑΠΕΥΘΥΝΕΣΤΕ ΚΑΙ ΝΑ ΕΝΗΜΕΡΩΝΕΣΤΕ ΑΠΟΚΛΕΙΣΤΙΚΑ ΑΠΟ ΤΗΝ ΙΣΤΟΣΕΛΙΔΑ ΤΗΣ Ε.Ε.Τ.Α.Α.(www.eetaa.gr).

Συμπληρωματικά δικαιολογητικά για ειδικές περιπτώσεις:

α)Μονογονεϊκή οικογένεια : Διαζευκτήριο ή βεβαίωση επιμέλειας αρμοδίου δικαστηρίου ή Αίτηση διαζυγίου ή διάστασης.

β) Χηρεία: Ληξιαρχική Πράξη θανάτου γονέα (για ορφανό παιδί).

γ) Βεβαίωση φοίτησης από την γραμματεία της σχολής τελευταίου εξαμήνου (για γονείς που είναι

φοιτητές).

δ)Ανάδοχοι γονείς :δικαστική απόφαση ή άλλο έγγραφο αποδεικτικό εποπτείας/επιμέλειας ανήλικων

τέκνων.

ε)Άγαμος γονέας: πιστοποιητικό οικογενειακής κατάστασης

ζ) Βεβαίωση Στρατού για γονείς που υπηρετούν την στρατιωτική τους θητεία ή στρατιωτική ταυτότητα.

ΑΛΛΟΔΑΠΟΙ ΓΟΝΕΙΣ

α)Αντίγραφο ταυτότητας ή αντίγραφο διαβατηρίου σε ισχύ γονέων και παιδιού, με μετάφραση αν δεν είναι στη λατινική γραφή

β)Άδεια νόμιμης παραμονής στη χώρα ή αίτηση ανανέωσης γονέων και παιδιού .

Στην περίπτωση που η άδεια δεν είναι στην ελληνική γλώσσα, θα πρέπει να συνοδεύονται από επίσημη μετάφραση.

γ)Για αναπηρία Γονέων ή Τέκνων με ποσοστό 67% και άνω, προσκομίζεται αντίγραφο απόφασης πρωτοβάθμιας υγειονομικής επιτροπής ( ΚΕΠΑ) το οποίο να βρίσκεται σε ισχύ.

Προϋπόθεση για να θεωρηθεί πλήρης η Αίτηση Εγγραφών ,να μοριοδοτηθεί και να αξιολογηθεί είναι η επισύναψη όλων των απαραίτητων δικαιολογητικών καθώς και η συμπλήρωση των στοιχείων και των δυο (2) γονέων.

Τα δικαιολογητικά εγγραφής θα υπάρχουν αναρτημένα μέσω της «ΠΥΛΗΣ» του Δήμου Παιανίας paiania.gov.gr στην κατηγορία Ενημέρωση – Ανακοινώσεις .

H περίοδος υποβολής των αιτήσεων εγγραφών, στους Δημοτικούς Παιδικούς-Βρεφονηπιακούς Σταθμούς του Δήμου Παιανίας για τη σχολική χρονιά 2025-2026 θα διαρκέσει από τη Πέμπτη 15/5/2025 έως και την Παρασκευή 6/6/2025. Οι εγγραφές θα μπορούν να γίνουν ηλεκτρονικά αποκλειστικά μέσω του portal του Δ.Παιανίας paiania.gov.gr στην κατηγορία e-services ακολουθώντας τις οδηγίες χρήσης.

Προσοχή για την ηλεκτρονική υποβολή αιτήσεων απαιτούνται κωδικοί TAXIS NET. Mετά τη λήξη της ανωτέρω προθεσμίας οι γονείς θα μπορούν να υποβάλλουν ηλεκτρονικά εκπρόθεσμη αίτηση έως τις 31-3-2026. Οι αιτήσεις εγγράφων αφορούν στα παιδιά με ημερομηνία γέννησης, από 01-01-2022 έως και 31-12-2024.

Δικαίωμα εγγραφής στους Δημοτικούς Παιδικούς- Βρεφονηπιακούς Σταθμούς έχουν όλα τα παιδιά, τα οποία κατά την ημερομηνία έναρξης λειτουργίας του σταθμού έχουν συμπληρώσει την απαιτούμενη ηλικία φιλοξενίας στο αντίστοιχο τμήμα του Σταθμού.

Απαιτείται να παρακολουθείτε την εξέλιξη της Αίτησής σας ηλεκτρονικά.

Η ανακοίνωση των αποτελεσμάτων των νέων επιλογών, γίνεται μετά την καταχώρηση των voucher, τον μήνα ΣΕΠΤΕΜΒΡΙΟ.